Thomas "Tom" Neuwirth, (Gmunden, 6 de novembre de 1988) és un cantant austríac més conegut pel nom artístic de Conchita Wurst, el seu personatge drag queen amb barba, amb el qual va representar el seu país, Àustria, al Festival de la cançó d'Eurovisió en la seva edició celebrada a Copenhaguen, Dinamarca, l'any 2014. Guanyà el primer premi del concurs amb la cançó "Rise Like a Phoenix", quedant per davant dels Països Baixos i Suècia.